Source: http://www.ziare.com/stiri/csm/peste-doua-sute-de-magistrati-solicita-csm-sa-reactioneze-la-atacurile-politicienilor-exemple-din-declaratiile-lui-dragnea-si-dancila-1533600?source=biziday
Timestamp: 2018-12-18 22:15:18+00:00

Document:
Vineri, 12 Octombrie 2018, ora 15:27
224 de procurori si judecatori din Romania au trimis o scrisoare Sectiei de judecatori din CSM si cer ca membrii acesteia sa reactioneze atunci cand Justitia este atacata prin declaratii publice.
"Avand insa in vedere frecventa deosebit de ridicata a unor atacuri indreptate impotriva judecatorilor, nu putem sa nu constatam ca marea lor majoritate nu au determinat nicio reactie din partea Sectiei pentru judecatori, desi gravitatea acestora ar fi impus, in anumite situatii, formularea unor declaratii de aparare a independentei sistemului judiciar sau a reputatiei magistratilor", se arata in scrisoarea care a fost trimisa la CSM.
Magistratii sustin ca Sectia pentru judecatori din CSM a reactionat de prea putine ori fata de cate atacuri au fost in ultima perioada. Ei reamintesc de organizarea la data de 9 iunie 2018 de catre PSD a mitingului intitulat "Stop abuzurilor din justitie", in cadrul caruia discursul public a fost unul extrem de violent si denigrator la adresa magistratilor romani, care au fost calificati fara menajamente "sobolani".
"Cu privire la acest atac fara precedent la adresa justitiei din Romania este de mentionat ca, doar la sesizarea plenului Consiliului Superior al Magistraturii de catre Asociatia Forumul Judecatorilor din Romania si peste 1.500 de magistrati cu o cerere de aparare a independentei, a aparut si o reactie publica din partea Consiliului Superior al Magistraturii abia la data de 5 iulie 2018, la aproape o luna de la lansarea in spatiul public a mesajului denigrator, ca urmare a admiterii cu majoritate a acestei cereri", se arata in scrisoare.
In plus, cererea de aparare a independentei sistemului judiciar in acest caz a fost admisa cu majoritate de voturi (1 vot nul si 1 vot impotriva) . "Astfel, avand in vedere ca cererea de aparare a independentei sistemului judiciar a primit 1 vot nul si 1 vot impotriva, consideram ca era mai mult decat necesar a se cunoaste opinia tuturor membrilor plenului care au votat, pentru a se exclude eventualele speculatii cu privire la faptul ca votul impotriva a fost acordat chiar de catre un judecator", arata magistratii.
Pavelescu: "Magistrati impostori"
Un alt exemplu, este cel al declaratiilor facute de liderul PNTCD, Aurelian Pavelescu. Pe 16 septembrie 2018, acesta i-a calificat pe judecatori si procurori drept "magistrati impostori", "derbedei", "imbecili", "ei sunt statul mafiot", "politia politica a Romaniei", "cei mai corupti dintre toti romanii", "bolsevici", "magistrati corupti", "haimanale", "cozi de topor", "magistrati mafioti", "huligani", "animale folosite politic".
Pe fondul lipsei de reactie a CSM, mai multi magistrati au solicitat formularea unei cereri de aparare a reputatiei.
Dragnea: "Abuzurile vor continua"
"Amintim, de asemenea, declaratiile domnului Liviu Nicolae Dragnea cu privire la decizia Colegiului de conducere a Inaltei Curti de Casatie si Justitie, prin care a sustinut public ca Legea 304 nu e in vigoare peste tot, la ICCJ nu e (...) Toate institutiile trebuie aduse in matca constitutionala. Cu aceasta arhitectura bulversata abuzurile vor continua, fata de care Sectia pentru judecatori nu a exprimat nici de aceasta data o reactie publica, lasand sa se inteleaga ca afirmatiile exprima un adevar", este un alt exemplu.
Dancila: "60% din magistrati au dosare"
Un alt exemplu este cel al premierului Viorica Dancila, care a facut mai multe declaratii. "Peste 60% din judecatori si procurori au dosare in diferite etape de analiza. Asta, oare, inseamna independenta Justitiei?" sau "jumatate dintre magistratii din Romania au avut ani de zile dosare prin care, probabil, au fost influentati sa dea solutii stabilite in afara salii de judecata".
"Este, de asemenea, revoltator si regretabil faptul ca Sectia pentru judecatori nu a dat niciun comunicat cu privire la afirmatia exprimata in Parlamentul European de prim-ministrul Romaniei, Viorica Vasilica Dancila", se arata in scrisoare.
Magistratii semnatari arata ca, prin aceasta conduita, Sectia pentru judecatori a permis raspandirea in randul opiniei publice a unor informatii care necesitau lamuriri imediate si explicite din partea garantului independentei judecatorilor cu privire la modul de inregistrare si instrumentare a dosarelor penale, in vederea evitarii unei interpretarii publice gresite asupra activitatii organelor judiciare.
Citeste mai multe despre Scisoare magistrati Dragnea Scrisoare magistrati dancila CSM DAncila csm dragnea
Articol citit de 11342 ori
Dialogul surzilor. Dragnea si guvernul nu au urechi pentru ei
Unde-i *** analfabeta si dublul penal ???? Nu aud???
224 impartit la 7500=0.02986666....
Adica nimic.Sunt nemultumiti cei cu dosarelele la Secu si nu vor sa se schimbe....schimbarea.
reacționează CSM , are vreo importanță ? Poate să-mi spună cineva ? Aceste reacții , sunt un fel de ,, frecții ,, la picior de lemn .
Politicienii vorbesc multe pentru ca de-aia sunt politicieni. Dar si mosh Teaca procurorul sef face la fel, probabil ca asa are ordin. Imaginea tavalita a magistratilor este produsul muncii lor inainte de toate. Nimic despre acele protocoale demente?! Oare numai 200 dintre ei au luat lumina de la securitate?

References: CSM 
 CSM 
 ICCJ 
 CSM 
 csm 
 CSM